*****

ΚΑΝΟΝΙΣΜΟΣ (ΕΟΚ) αριθ. 1404/90 ΤΗΣ ΕΠΙΤΡΟΠΗΣ

της 23ης Μαΐου 1990

περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα πεπόνια, τα βερίκοκα, τα ροδάκινα και τις φράουλες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού κατά τις συναλλαγές νωπών οπωροκηπευτικών (1), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (2) καθορίζει τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι στα προϊόντα αυτά περιλαμβάνονται, μεταξύ άλλων, οι τομάτες, τα μαρούλια, οι σκαρόλες, τα καρότα, οι αγκινάρες, τα επιτραπέζια σταφύλια, τα πεπόνια και οι φράουλες·

ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θεσπίζει τις λεπτομέρειες εφαρμογής του συμπληρωματικού μηχανισμού στις συναλλαγές των νωπών οπωροκηπευτικών, εφεξής ονομαζομένου «ΣΜΣ»·

ότι με τον κανονισμό (ΕΟΚ) αριθ. 1079/90 της Επιτροπής (5) έχει προσδιοριστεί ως προς τα εν λόγω προϊόντα, με εξαίρεση τις φράουλες, περίοδος Ι, για την περίοδο από 30 Απριλίου έως 27 Μαΐου και για τις φράουλες περίοδος ΙΙΙ από 30 Απριλίου έως 13 Μαΐου και περίοδος ΙΙ από 14 έως 27 Μαΐου, σύμφωνα με το άρθρο 2 του κανονισμού (ΕΟΚ) αριθ. 3210/89· ότι οι προοπτικές ισπανικών αποστολών προς την υπόλοιπη αγορά της Κοινότητας οδηγούν στον καθορισμό μιας περιόδου Ι για τις τομάτες, τα μαρούλια, τις σκαρόλες, τα καρότα, τις αγκινάρες, τα πεπόνια και τις φράουλες για τον Ιούνιο 1990· ότι αυτές οι προοπτικές οδηγούν στον καθορισμό μιας περιόδου ΙΙ καθώς και ενδεικτικών ανωτάτων ορίων για τα ροδάκινα και τα βερίκοκα επίσης για τον Ιούνιο 1990·

ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89 σχετικά με τη στατιστική παρακολούθηση, στη χρησιμοποίηση των εγγράφων εξόδου για τις ισπανικές αποστολές και τις διάφορες ανακοινώσεις των κρατών μελών, εφαρμόζονται για να εξασφαλιστεί η λειτουργία του ΣΜΣ·

ότι η ανάγκη ακριβών πληροφοριών δικαιολογεί μικρή συχνότητα ανακοινώσεων στην Επιτροπή όσον αφορά τη στατιστική παρακολούθηση των ανταλλαγών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τις τομάτες που υπάγονται στον κωδικό ΣΟ 0702 00 90, τα κεφαλωτά μαρούλια που υπάγονται στον κωδικό ΣΟ 0705 11 10, τα μαρούλια, εκτός από τα κεφαλωτά, που υπάγονται στον κωδικό ΣΟ 0705 19 00, τις σκαρόλες που υπάγονται στον κωδικό ΣΟ ex 0705 29 00, τα καρότα που υπάγονται στον κωδικό ΣΟ ex 0706 10 00, τις αγκινάρες που υπάγονται στον κωδικό ΣΟ ex 0709 10 90, τα πεπόνια που υπάγονται στον κωδικό ΣΟ 0807 10 90, τα βερίκοκα που υπάγονται στον κωδικό ΣΟ 0809 10 00 από 28 Μαΐου έως 3 Ιουνίου και από 25 Ιουνίου έως 1η Ιουλίου 1990, τα ροδάκινα που υπάγονται στον κωδικό ΣΟ ex 0809 30 00 από 28 Μαΐου έως 3 Ιουνίου και από 25 Ιουνίου έως 1η Ιουλίου 1990 και τις φράουλες που υπάγονται στον κωδικό 0810 10 10, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.

2. Για τα βερίκοκα από 4 έως 24 Ιουνίου 1990 και για τα ροδάκινα από 4 έως 24 Ιουνίου 1990,

- τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης και

- οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89

καθορίζονται στο παράρτημα.

Άρθρο 2

1. Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1 εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.

Εντούτοις, η ανακοίνωση που προβλέπεται στο άρθρο 2 παράγραφος 2 του προαναφερθέντος κανονισμού γίνεται το αργότερο κάθε Τρίτη για τις ποσότητες που απεστάλησαν την προηγούμενη εβδομάδα.

Η ανακοίνωση που προβλέπεται στο άρθρο 8 παράγραφος 2 πρώτο εδάφιο του προαναφερθέντος κανονισμού γίνεται

δύο φορές την εβδομάδα, κάθε Τρίτη και Πέμπτη το αργότερο, για ποσότητες που απεστάλησαν από την προηγούμενη ανακοίνωση.

2. Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89, για τα προϊόντα που υπάγονται σε περίοδο ΙΙ ή σε περίοδο ΙΙΙ, διαβιβάζονται στην Επιτροπή κάθε εβδομάδα, το αργότερο την Τρίτη για τα στοιχεία της προηγούμενης εβδομάδας.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 312 της 27. 10. 1989, σ. 6.

(2) ΕΕ αριθ. L 86 της 31. 3. 1989, σ. 35.

(3) ΕΕ αριθ. L 379 της 28. 12. 1989, σ. 20.

(4) ΕΕ αριθ. L 27 της 31. 1. 1990, σ. 14.

(5) ΕΕ αριθ. L 108 της 28. 4. 1990, σ. 79.

ΠΑΡΑΡΤΗΜΑ

Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89 και ενδεικτικά ανώτατα όρια που αναφέρονται στο άρθρο 83 της πράξης προσχώρησης

Περίοδος από 28 Μαΐου έως 1η Ιουλίου 1990

1.2.3 // // // // Περιγραφή προϊόντος

// Κωδικός ΣΟ // Περίοδος // // // // Τομάτες // 0702 00 90 // Ι // Κεφαλωτά μαρούλια // 0705 11 10 // Ι // Μαρούλια εκτός από τα κεφαλωτά // 0705 19 00 // Ι // Σκαρόλες // ex 0705 29 00 // Ι // Καρότα // ex 0706 10 00 // Ι // Αγκινάρες // 0709 10 00 // Ι // Πεπόνια // 0807 10 90 // Ι // Βερίκοκα // 0809 10 00 (1) // Ι // Ροδάκινα // ex 0809 30 00 (1) // Ι // Φράουλες // 0810 10 10 // Ι // // //

(1) 28. 5 - 3. 6 και 25. 6 - 1. 7. 1990.

1.2.3.4 // // // // // Περιγραφή

προϊόντος

// Κωδικός ΣΟ // Ενδεικτικό ανώτατο όριο

(σε τόνους)

// Περίοδος // // // // // Βερίκοκα // 0809 10 00 // 4 - 24. 6. 1990: 8 000 // ΙΙ // Ροδάκινα // ex 0809 30 00 // 4 - 24. 6. 1990: 15 000 // ΙΙ // // // //